Echipamente moderne pentru un spital din Timiș.
Spitalul Dr. Karl Diehl din orașul timișean Jimbolia, de la frontiera româno-sârbă, se va înzestra în acest an cu aparatură și echipamente medicale în valoare de circa 3,7 milioane de lei.
CITEȘTE ȘI: În școlile din Timiș, utilizarea telefoanelor de către elevi ar putea fi interzisă inclusiv în pauze
Lista investițiilor în tehnică medicală, aprobată de consilierii orășenești în cea mai recentă ședință de plen, cuprinde un computer tomograf, două ecografe doppler color (pentru medicină internă și cardiologie), două defibrilatoare, un microscop ORL și un set instrumental pentru chirurgie endoscopică rinosinusală.
Administrația din Jimbolia va asigura o cofinanțare din bugetul local de 380 de mii de lei, contribuția financiară de bază fiind asigurată din bugetul Ministerului sănătății.